open-index/open-wikipedia-markdown huggingface dataset:
Lee Barnes

**Lee Stratford Barnes** (født 16. juli 1906 i Salt Lake City, Utah, død 28. desember 1970 i Oxnard, California) var en amerikansk friidrettsutøver som konkurrerte i stavsprang.

Barnes ble olympisk mester i stavsprang under OL 1924 i Paris. Han vant med et hopp på 3,95 samme høyde som landsmannen Glen Graham som fikk sølv. Bronsemedaljen ble vunnet av James Brooker, også han fra USA med 3,90 samme høyde som Henry Petersen klarte på fjerdeplass. Barnes er den yngste olympiske gullmedaljøren i stavsprang. Han deltok også i stavsprang under lekene i 1928, der han hoppet 3,95 og kom på femteplass.

Barns satte ny verdensrekord i Fresno 28. april 1928 med et hopp på 4,30.

## OL-medaljer
* 1924  Paris -  **Gull** i friidrett, stavsprang  USA

## Referanser


## Eksterne lenker
*
Per Hvamstad

**Per Hvamstad** (født 25. juni 1944) er en norsk politiker (Sp) som var ordfører i Alvdal kommune fra 1995 til 1999. 

Hvamstad er mag.art. fra Universitetet i Oslo i faget etnologi(folkelivsgransking), og har vært ansatt som konservator og daglig leder/museumsbestyrer ved Nordøsterdalsmuseet – Museumssenteret Ramsmoen.

Han ble ved nominasjonen i 1999 ikke renominert som Senterpartiets ordførerkandidat ved valget. Han gikk derfor ut av partiet og startet sitt eget parti, Bygdelista. Partiet fikk 13,6&nbsp;% i 1999 og 6,2&nbsp;% i 2003, men stilte ikke liste til valget i 2007. Hvamstad representerte Bygdelista i kommunestyret 1999-2007.

## Eksterne lenker
*
A Blaze in the Northern Sky

***A Blaze In The Northern Sky*** er et musikkalbum fra det norske black metal bandet Darkthrone.

## Sporliste
# «Kathaarian Life Code» (10:39)
# «In the Shadow of the Horns» (7:10)
# «Paragon Belial» (5:24)
# «Where Cold Winds Blow» (7:25)
# «A Blaze in the Northern Sky» (4:57)
# «The Pagan Winterl» (6:35)

## Eksterne lenker
*
Straumøya (Bodø)

**Straumøya** er ei øy beliggende på sørsiden av Saltfjorden ved Saltstraumen i Bodø kommune, Nordland. Den har et areal på  og 278 innbyggere (2016). Øyas høyeste punkt er Varden på Rangsetnakken.

Straumøya naturreservat ligger midt på øyas vestre del mellom Seivåg og Seines

Den østre enden av Straumøya er knyttet til fastlandet med fylkesvei 17, med Indre Sunnan bru direkte til fastlandet i sør og Saltstraumen bru til Knaplundsøya (retning Bodø) i øst.

Under andre verdenskrig var øya hjem for to tyske hærkystfort, HKB 4/974 Straumöy-Süd og HKB 5/974 Straumöy-nord.

## Referanser
Dominic Dale

**Dominic Dale** (født Christopher Dale 29. desember 1971) er en walisisk profesjonell snookerspiller.

Dale har vunnet to turneringer i karrieren, senest i 2007 Shanghai Masters hvor han slo Ryan Day 10&ndash;6 i finalen, etter at han hadde ligget under 2&ndash;6. Den andre seieren kom i Grand Prix i 1997 da han slo John Higgins 9&ndash;6. På dette tidspunktet var Dale rangert som nummer 57 i verden, mens Higgins var rangert som nummer to.

Dale er en av de mer eksentriske spillerne innen snooker på grunn av sin spesielle klessmak og frisyrer, han spilte blant annet finalen i Shanghai Masters i rosa skjorte. Etter seieren sang han «My Way» for publikum.

## Turneringsseire
* Grand Prix (1997)
* Shanghai Masters (2007)

## Referanser


## Eksterne lenker
* 
*
Earle Meadows

**Earle Meadows** (født 29. juni 1913 i Corinth, Mississippi, død 11. november 1992) var en amerikansk friidrettsutøver som konkurrerte i stavsprang.

Meadows ble olympisk mester i stavsprang under OL 1936 i Berlin. Han vant med et hopp på 4,35 som var ny olympisk rekord med 4 centimeter. Japanerne Shuhei Nishida og Sueo Oe tok sølv og bronse begge med høyden 4,25

Medows forbedret verdensrekorden i stavsprang to ganger i 1937. 8. mai 1937 i Stanford hoppet han 4,48 og senere samme måned, 29. mai 1937 i Los Angeles, klarte han og Bill Sefton begge høyden 4,54.

## OL-medaljer
* 1936  Berlin -  **Gull** i friidrett, stavsprang  USA

## Eksterne lenker
*
Gjerøy

**Gjerdøya**, også kalt **Gjerøya** eller **Gjærøya**, er ei øy i Rødøy kommune i Nordland. Øya har et areal på ca. 9,1 km². *Sør-Gjerdøy* ved Sør-Gjerdøyvågen er øyas sentrum med kai og rutebåt. Derfra går fylkesvei 7414 nordover. Øya har vært delt i to mellom *Gammelgården* i sør og *Nordgården* i nord.  

## Referanser
Rangsundøya

**Rangsundøya** er ei øy i Rødøy kommune i Nordland. Øya har et areal på 7,73 km² og det høyeste punktet er Rangsundtinden 267 moh. Rangsundøya har veiforbindelse med Selsøya.
Steinsundøy

**Steinsundøy** er ei øy i Solund kommune i Sogn og Fjordane. Den har et areal på 18,7 km². Høyeste punkt er Vardefjellet, 315 moh.
Kollóttadyngja

**Kollóttadyngja** er en skjoldvulkan i lavafeltet Ódáðahraun på Island. Vulkanen er 1&nbsp;177 meter høy og den har en diameter på mellom 6 og 7 kilometer. Krateret ved toppen har en diameter på 800 meter, men er bare 20&ndash;30 meter dyp. I midten er det en egen «skål» som er ca. 150 meter i diameter og har en dybde på 60&ndash;70 meter.

## Se også
* Islands geografi

## Referanser
Stoke

**Stoke** kan vise til

## Steder

### I Storbritannia

*Stoke, som er gammelengelsk for «liten landsby», er et av de vanligste stedsnavnene i England. En rekke steder som i dag har det som en del av navnet ble opprinnelig bare kalt Stoke, noe som gjenspeiles i enkelte historiske dokumenter.*

*Stoke-on-Trent, distrikt i Staffordshire
**Stoke-upon-Trent, i distriktet Stoke-on-Trent i Staffordshire
*Stoke (Chester), Cheshire
*Stoke (Crewe and Nantwich), Cheshire
*Stoke (Devon)
*Stoke (Hampshire)
*Stoke (Hayling Island), Hampshire
*Stoke (Kent)
*Stoke Abbott, Dorset
*Stoke Ash, Norfolk
*Stoke Bardolph, Nottinghamshire
*Stoke Bishop, Bristol
*Stoke Bliss, Herefordshire
*Stoke Bruerne, Northamptonshire
*Stoke by Clare, Suffolk
*Stoke-by-Nayland, Suffolk
*Stoke Canon, Devon
*Stoke Charity, Hampshire
*Stoke Climsland, Cornwall
*Stoke d'Abernon, Surrey
*Stoke Doyle, Northamptonshire
*Stoke Dry, Rutland
*Stoke Ferry, Norfolk
*Stoke Fleming, Dorset
*Stoke Gabriel, Dorset
*Stoke Gifford, Bristol
*Stoke Golding, Leicestershire
*Stoke Goldington, Milton Keynes
*Stoke next Guildford, Surrey
*Stoke Hammond, Buckinghamshire
*Stoke Heath, Shropshire
*Stoke Heath, Worcestershire
*Stoke Holy Cross, Norfolk
*Stoke Lacy, Herefordshire
*Stoke Lyne, Oxfordshire
*Stoke Mandeville, Buckinghamshire
*Stoke Newington, London
*Stoke on Tern, Shropshire
*Stoke-on-Trent, Staffordshire
*Stoke Orchard, Gloucestershire
*Stoke Poges, Buckinghamshire
*Stoke Pound, Worcestershire
*Stoke Prior (Herefordshire)
*Stoke Prior (Worcestershire)
*Stoke Rivers, Devon
*Stoke Rochford, Lincolnshire
*Stoke Row, Berkshire
*Stoke St Gregory, Somerset
*Stoke St Mary, Somerset
*Stoke St Michael, Somerset
*Stoke St. Milborough, Shropshire
*Stoke sub Hamdon, Somerset
*Stoke Talmage, Oxfordshire
*Stoke Trister, Dorset
*Little Stokes

### I New Zealand
*Stoke (New Zealand)

## Annet

Stoke City FC, britisk fotballag
Indre Øksningan

**Indre Øksningan** er ei øy i øygruppa Øksningan i Herøy kommune i Nordland. Den har et areal på 2,3 km².

Befolkningstallet i grunnkretsen *Indre Øksningen*:

## Referanser
Ytre Øksningan

**Ytre Øksningan** er ei øy i Herøy kommune i Nordland. Sammen med Indre Øksningan, utgjør den øygruppen *Øksningan*.

Øya ligger nord for Indre Øksningan og sør for Seløya. I øst ligger Hestøya og i vest ligger Vardøya.

Den har et areal på 2,1 km² og 78 innbyggere (2001).
Dimna

**Dimna** er en bygd og et tettsted som ligger på vestsida av øya med samme navn i Ulstein kommune i Møre og Romsdal. For å skille mellom bygda og øya blir øya ofte kalt Dimnøya. Øya har et areal på 9 km² og har 1 333 innbyggere (2018). I grunnkretsen Dimna er det 334 innbyggere (2018). Den andre grunnkretsen på øya er Sundgot med 999 innbyggere (2018).

Dimna blir uttalt Di`mna, dat. Di`mnennje. Bygdelaget Dimna utgjøres av gårdene Indre Dimna, Ytre Dimna og Vågane

Bygda Dimna hadde tidligere egen skole.

Dimna har et aktivt idrettslag innenfor friidrett, Dimna IL, som de siste årene kan vise til svært gode resultater, blant annet med mange medaljer i nasjonale mesterskap. De har også vært arrangører av nasjonale mesterskap. Ulsteinhallen i Ulsteinvik er oppført i nært samarbeid med Dimna IL. Den mest kjente utøveren er Karsten Warholm. Han ble verdensmester på 400 meter hekk i både 2017 og 2019, og han vant kongepokalen i friidrett i 2015, 2016, 2017, 2018 og 2019.    

## Referanser
Fleina

**Fleina** er ei øy i Gildeskål kommune i Nordland. Den ligger vest for Sandhornøya, mellom Fleinværfjorden i vest og Fugløyfjorden i øst. Den har et areal på 8 km². Høyeste punkt er 226 moh. 

## Referanser
Kløckers hus

**Kløckers hus** er et borgerhjem fra 1826 på Tyholmen i Arendal kommune. Kløckers hus er i dag museum, og er eid av stiftelsen *Kløckers hus - Arendal bymuseum*. Museet viser hvordan en velstående byborgerfamilie levde på 1800-tallet.

## Historie
Den fremste, synlige delen av trebygningen er oppført  i empirestil av tollinspektør Johannes Nicolai von Kløcker, mens de eldre delene av bygget er fra 1600- og 1700-tallet. Huset ble i slekten i fire generasjoner, før det ble solgt til Stiftelsen Kløckers hus i 1982, som gjorde det om til museum. Bygningen ble fredet i 1984. Johannes Nicolai de Kløcker (født 9. desember 1788 i Fredrikshald, død 6. mars 1862 i Arendal) var av tysk-dansk adelsslekt og ridder av Dannebrogordenen. I 1824 ble han utnevnt til Kongelig Toldinspektør i Arendal. Den første tiden leide han husvære i nabohuset, og kjøpte så eiendommen til daværende postmester Christian Pettersen for å bygge seg en standsmessig bolig.

## Beskrivelse
Huset er i tre etasjer og har høyreist valmtak. Første etasje rommer blant annet en gammel krambod hvor det selges lokallitteratur, et par mindre utstillinger, og kontor for daglig leder. Andre etasje inneholder fullt møblerte rom med gjenstander helt tilbake fra 1700-tallet. Tredje etasje inneholder storsalen, som i dag blir brukt til foreningsmøter og lignende, to rom innredet som hjemmet til en matrosfamilie, og verdens største utstilling av flaskeskuter. En landauer, som er brukt ved mange kongebesøk i Arendal, har fått plass i stallen. Den ble bygget i København rundt 1870.

Flaskeskutesamlingen ble plassert i museet 16. november 2012 og offisielt åpnet av ordfører Einar Halvorsen. De 655 flaskene er donert og produsert av Kjell Birkeland.

## Referanser
**Kløckers Hus, Arendal Bymuseum*, brosjyre 


## Eksterne lenker
* 
* ''Arendal kommune'': Arendal Bymuseum/Kløckers Hus (besøkt 7. desember 2018)
Linderud senter

**Linderud senter** er et kjøpesenter på Linderud i bydel Bjerke i Oslo. Senteret ligger på sørsiden av Trondheimsveien drøyt 4 kilometer nord for Sinsenkrysset. 

Ved senteret ligger en bensinstasjon og Linderuds drabantblokker. To barnehager ligger tett på bygget til sør, og noe mot sør ligger Linderud skole, Bjerke videregående skole, Linderudhallen med svømmehall. Nabo til vest er Linderud gård. 

Senteret, med adresse Erich Mogenssønsvei 38, har i overkant av 60 forretninger. I tillegg er det rundt 20 leietakere, hvorav ett helsesenter. 

## Historie
Linderud senter ble bygget i 1967 og var Norges første bilbaserte kjøpesenter med varehuskjeden EPA som største leietaker. Eiendomsinvestor Egil A. Braathen stod bak senteret.

EPA ble lagt ned på 80-tallet og ICA overtok som største leietaker. I 1992 fikk senterets fire bygninger et overbygg og ble et innendørssenter.

I 2009 nyåpnet senteret som et nytt, rehabilitert og utvidet bygg med økt areal og flere butikker. Blant annet har senteret Norges største saltvannsakvarium blant kjøpesentra.

## Galleri

Fil:Linderud senter, Oslo.jpg|*Linderud senter før rehabilitering*
Fil:Linderud_Senter_winter.jpg|*Linderud senter*


## Referanser


## Eksterne lenker
*
Max Roach

**Maxwell Lemuell «Max» Roach** (født 10. januar 1924 i Newland, Nord-Carolina, død 16. august 2007 i Manhattan) var en amerikansk trommeslager, bandleder og jazzmusiker.

## Liv og virke
### Bakgrunn
Max Roach flyttet som barn til New York City og fullførte i 1942  musikkstudiene ved Manhattan School of Music, og han kom raskt inn i bebopmiljøet. Her ble han særlig påvirket av trommespillet til Kenny Clarke.

### Musiker
Han begynte å spille med Coleman Hawkins i 1943. I løpet av 1940-åra spilte han med blant andre Dizzy Gillespie, Charlie Parker, Stan Getz og Miles Davis.

Sammen med trompetisten Clifford Brown, startet Roach i 1954 et band som skulle bli svært viktig for utviklingen av sjangeren hard bop. Med dette bandet etablerte han seg som en av de fremste trommeslagerne i etterkrigstiden. Etter at Brown og pianisten Richie Powell døde i en bilulykke i 1956, samlet Roach et nytt band. Trompetistene Kenny Dorham og Brooker Little, saksofonisten George Coleman og pianisten Ray Bryant er blant de som var innom dette bandet i løpet av 1950-åra, og i 1960-åra spilte han med blant andre Freddie Hubbard, Cecil Bridgewater og Cedar Walton. Sammen med Duke Ellington og Charles Mingus spilte han inn plata *Money Jungle* i 1962.

Roach har markert seg som en forkjemper for afroamerikanerne sin plass i det amerikanske samfunnet. I 1960 komponerte han musikken til plata *We Insist – Freedom Now!!*, en protest mot rasisme i USA. Tekstene var skrevet av Oscar Brown jr., og Abbey Lincoln, som senere (1962–1970) var gift med Roach, sang på plata. 

I 1970-åra startet han perkusjonsensembelet M'Boom. I tillegg til dette bandet, spilte han videre med sin ordinære kvintett og opptrådte med musikere som Dizzy Gillespie, Anthony Braxton og Abdullah Ibrahim. Han besøkte Moldejazz i 1977 i kvartett med Bridgewater, Billy Harper og Reggie Workman, samt 1983 med sin double quartet (Bridgewater, Odean Pope, Art Davis, Gayle Dixon, datteren Maxine Roach og Akua Dixon).
Roach holdt den aktive karrieren i gang til rundt 2000, da Alzheimers sykdom tvang han til å trappe ned på spillingen.

## Referanser


## Eksterne lenker
* 
* 
* 
* 
*  Max Roach på Drummerworld
Moers

**Moers** er en by i den tyske delstaten Nordrhein-Westfalen med rundt 110&nbsp;000 innbyggere. Byen ligger i Kreis Wesel ved den venstre bredden av Rhinen, 7 km vest for stedet der Rhinen og Ruhr renner sammen i Duisburg. 13 km lenger sør ligger Krefeld.

## Referanser


## Eksterne lenker
*
Mülheim an der Ruhr

**Mülheim an der Ruhr**, også kalt «Byen ved elven», er en by i Tyskland i delstaten Nordrhein-Westfalen med rundt 170&nbsp;000 innbyggere. Byen ligger i Ruhrområdet mellom Duisburg og Essen ved elven Ruhr, 30 km nordøst for Düsseldorf og grenser i nord mot byen Oberhausen.

Mülheim fikk byrettigheter i 1808, og hundre år senere gikk innbyggertallet over grensen på 100&nbsp;000 slik at de etter den tyske definisjonen kunne kalle seg en storby. 

Flere selskaper holder til i byen, særlig innen matindustri med selskap som ALDI Süd Company og Tengelmann-gruppen.

## Referanser


## Eksterne lenker
*
Neubrandenburg

**Neubrandenburg** er en by i delstaten Mecklenburg-Vorpommern i Tyskland med rundt 70&nbsp;000 innbyggere. Byen ligger sørøst i delstaten ved innsjøen Tollensesee. 

## Historie
De første innbyggerne på stedet var premonstratenmunker i et kloster ved bredden av innsjøen (ca. 1240). Selve byen Neubrandenburg ble grunnlagt i 1248 da markgreven av Brandenburg valgte å bygge en by i de nordlige delene av lenet sitt. I 1292 ble byen og det omkringliggende området en del av Mecklenburg. 

Byen blomstret som et handelssentrum frem til trettiårskrigen (1618–1648). Den svenske hæren til Gustav Adolf beleiret og tok byen, som ble tatt tilbake av den katolske ligaen i 1631. Det finnes mange rapporter som sier at de katolske styrkene tok livet av mange svenske og skotske soldater etter at de overga seg. Senere, ifølge den skotske lykkeridderen Robert Munro, skal svenskene ha gjort det samme da de uten nåde tok livet av overlevende med ropet «Neubrandenburg!». Byen spilte derfor en rolle i å brutalisere en av historiens allerede mest brutale kriger. 

Under andre verdenskrig lå det en stor krigsfangeleir kalt Stalag II-A nær byen. I 1945, få dager før slutten av krigen, ødela en storbrann 80 % av gamlebyen. Siden den gang har de fleste viktige historiske bygningene blitt gjenreist.

## Referanser


## Eksterne lenker
*
Tabora

**Tabora** er hovedstaden i regionen Tabora i Tanzania. Byen hadde  innbyggere i 2005 og ligger omtrent 350 km nordvest for Dodoma. Tabora er en høylandsby og ligger 1 200 meter over havet. Byen er et samferdsels- og handelssentrum i innlandet. Byen ble grunnlagt i 1820 av arabiske handelsmenn som drev med kjøp og salg av elfenben og slaver.
Neumünster

**Neumünster** er en by i delstaten Schleswig-Holstein i Tyskland. Byen ligger ved elven Stör, og har rundt 80&nbsp;000 innbyggere. Byen ble først nevnt i historiske dokumenter som landsbyen Wippendorf i 1127. 

Neumünster er vennskapsby med Gravesend i Storbritannia.

## Bilder

City hall Neumuenster Germany.jpg|Rådhuset i Neumünster


## Referanser


## Eksterne lenker
*
Nils Landgren

Nils Landgren (født 15. februar 1956) er en svensk funk- og jazztrombonespiller.

Landgren studerte klassisk trombone ved musikkskolen i Karlstad og ved universitetet i Arvika mellom 1972 og 1978. Etter å ha møtt folkejazzpionéren Bengt-Arne Wallin og trombonisten Eje Thelin ble Landgren overbevist om å begynne med improvisasjon og utvikling av sin egen stil.

Etter skolegangen flyttet Nils til Stockholm for å jobbe som en profesjonell trombonist. Han dro snart på turné med den svenske popstjernen Björn Skifs. Thad Jones inviterte Landgren i 1981 til å bli med som førstetrombonist i hans nye storbandprosjekt, «Ball of Fire». Siden den gang har Nils Landgren vært like innom de fleste musikkstiler; jazz, rock, soul, hiphop og storband-sesjoner. Han har spilt med ABBA, The Crusaders, Eddie Harris, Bernard Purdie, Wyclef Jean og Herbie Hancock.

I 1983 ble debutalbumet *Planet Rock* utgitt, etterfulgt av *Streetfighter* i 1984, *You are my nr 1* i 1985, *Miles from Duke* med Bengt-Arne Wallin i 1987, *Chapter Two 1* i 1987, *Chapter two 2* og *Follow your heart* i 1989. Mellom 1985 og 1987 var Landgren med som skuespiller, sanger, trombonist og danser i over 360 forestillinger av det svenske stykket *SKÅL* samt at han var med i flere TV-filmer som skuespiller.

I 1992 ble de første framføringene og opptakene av Nils Landgren sin «Unit» gjennomført. Hans gjennombrudd utenfor Skandinavia skjedde i 1994 på *Jazz Baltica*-festivalen i Salzau, Tyskland. Det var her «Unit» ble omdøpt til «Funk Unit». Albumet *Live in Stockholm* ble gitt ut dette året og var grunnlaget for samarbeidet med Siegfried Loch og hans label ACT.

I 2006 samarbeidet han med Stavanger Brass Band og Bugge Wesseltoft i forbindelse med *[[MaiJazz]]*. 

## Referanser


## Eksterne lenker
* 
* 
* 
* http://www.actmusic.com/artist_detail.php?manufacturers_id=14
Musoma

**Musoma** er hovedstaden i regionen Mara i Tanzania. Byen hadde 121 125 innbyggere i 2005. Musoma ligger ved kysten av Victoriasjøen, 550 km nordvest for Dodoma.
Worldfengur

**Worldfengur** er en database over islandshester.

Islandshestens utbredelse har de siste tiårene økt sterkt, og på Island har en tidlig systematisert arbeidet med hesten. Dette er nå lagt inn i en database, kalt Worldfengur, som benyttes til å registrere hester av rasen fra alle land. På Worldfengur finnes alt fra basisopplysninger om hesten, til dommer og avlsindeks BLUP. Databasen oppdateres og alle opplysninger legges inn fortløpende, slik at BLUP-indeks kan korrigeres regelmessig. Dette er et meget viktig redskap i sammenheng med målrettet avl på rasen.

## Eksterne lenker
* WorldFengur
Neustadt an der Weinstraße

**Neustadt an der Weinstraße** er en by i Tyskland i delstaten Rheinland-Pfalz med rundt 55&nbsp;000 innbyggere. Elven Speyerbach renner gjennom byen, mens elven Rehbach har sitt utspring her. Byen er sannsynligvis den største byen med navn *Neustadt*, som er et mye brukt stedsnavn i Tyskland og Østerrike. Navnet betyr «Ny by». Neustadt ligger mindre enn en times kjøretur fra større byer som Mannheim, Ludwigshafen am Rhein, Heidelberg og Frankfurt am Main. 

Byen er en vakker, gammel by med en markedsplass omringet av gamle bindingsverkshus. Neustadt er en av de varmeste byene i Tyskland og sommertemperaturer rundt 30-35 ºC er vanlig. Hovednæringene til Neustadt er turisme og vin, som i resten av Pfalz. 

Weinstraße som er nevnt i navnet betyr «vinveien». Flere byer ligger langs denne veien der det ble holdt årlige vinfestivaler. Det er også byen der den tyske admiralen **Oskar Kummetz** døde. Admiral Oskar Kummetz var admiralen som ledet krysseren «Blücher» under invasjonen av Norge 9.april 1940.  

## Bilder

Weinberge Neustadt Weinstraße.jpg|
2006-07-02-1656-Mussbach-WeissesHaus01.jpg|Det hvite hus i bydelen Mußbach
Rathaus Diedesfeld.JPG|Rådhuset i bydelen Diedesfeld


## Referanser


## Eksterne lenker
*
Speyerbach

**Speyerbach ** er en elv i Rheinland-Pfalz i Tyskland, og en av sideelvene til Rhinen fra venstre med en lengde på 60 km. Den har sitt utspring ved Elmstein i Pfälzer Wald og renner gjennom byene Neustadt an der Weinstraße og Lambrecht. Elven munner ut i Rhinen ved Speyer.

Speyerbach har et nedbørfelt på 596 km² og vannføringen ligger vanligvis mellom 1 og 5 m³/s, men til tider kan store nedbørsmengder føre til mye høyere vannføring. Det høyeste som er målt er 19,5 m³/s i 1978.

## Historie
*Slaget ved Speyerbach fant sted på bredden av elven den 15. november 1703 under den spanske arvefølgekrigen.
Jan Oddvar Skisland

**Jan Oddvar Skisland** (født 1958) er en norsk lokalpolitiker. Han har vært ordfører i Kristiansand i to perioder. Han var ordfører fra  2003 til 2007 for Kristelig Folkeparti og fra 2019 til 2023 for  Arbeiderpartiet. I 2003 etterfulgte han Bjørg Wallevik fra Høyre. Når det gjaldt personlige stemmer ved valget, kom han på andreplass med 2&nbsp;841 personlige stemmer, slått av Wallevik, som fikk 3&nbsp;505 stemmer. Han ble valgt til ordfører i et valgteknisk samarbeid med SV og Arbeiderpartiet, som fikk varaordføreren, Bjarne Ugland.

Ved kommunevalget i 2011 gjorde Skisland comeback som lokalpolitiker, denne gang representerte han Arbeiderpartiet. Ved kommunevalget i 2019 var han ordførerkandidat for Arbeiderpartiet i den nye storkommunen Kristiansand. Skisland er ordfører i "nye Kristiansand" f.o.m 1.1 2020. Han er dermed første Arbeiderparti-ordfører i byen siden 1948.

Skisland er cand.theol. og har hovedfag fra Norges idrettshøgskole. Før han ble ordfører, var han tilsatt på Høgskolen i Agder og gikk til stillingen som toppsjef i , før han ble fakultetsdirektør i Universitetet i Agder.

Som ordfører i sin første periode arbeidet Skisland særlig medarbeidet for å finne løsninger for sykkel og kollektivtrafikk i Kristiansand, samt legge til rette for flere turmuligheter. Han var leder av Agderrådets universitetskomité fra 2004 til 2007.

Han har også hatt en rekke styreverv i blant annet i Friluftsrådenes landsforbund, Sørlandet sykehus, Protestfestivalen og MF Vitenskapelige Høyskole.

## Referanser


## Eksterne lenker
* Skisland på tredjeplass
* «Jan Oddvar Skisland ny fakultetsdirektør på kunstfag», fra nettsidene til Universitetet i Agder
* Fra KrF til Arbeiderpartiet (NRK Sørlandet)
Beat

**Beat** kan vise til flere ting:
*En retning i amerikansk litteratur fra 1950- og 1960-tallet, kjent for bl.a. Allen Ginsberg og Jack Kerouac; se **[[Beat-generasjonen]]**
*Beat (magasin), ei norsk musikkavis
*Beat (musikksjanger), en musikksjanger fra 1960-tallet,  med undersjangre som Merseybeat og Bergen Beat
*The Beat (band)
*The Beat (radiokanal)
*Beatoscillator, ekstrautstyr i kortbølgeradioer for å høre sendinger med enkelt sidebåndmodulering
Tony Warner

**Anthony Randolph Warner** (født 1974) er en trinidadisk målvakt som spiller for Blackpool.

Etter å ha fått sin fotballutdannelse i Liverpool og diverse utlånsperioder til mindre klubber, dro Warner videre til Millwall i 1999. Her fikk karrieren en oppsving, og han ble raskt en favoritt hos fansen. Klubben kom seg overraskende til FA-cupfinalen i 2004, men Warner gikk glipp av kampen grunnet skade. Sommeren 2004 bar det igjen videre til Cardiff, før han i januar 2006 dro videre til Premier League-klubben Fulham. Her har tiden vært preget av benkesliting og utlån, men en skade på Antti Niemi rett før sesongstart 2007 har gjort at han har startet de to første ligakampene.

Warner var med i en preliminær VM-tropp for  i 2006, men kom ikke med i den endelige troppen. Han fikk imidlertid sin landslagsdebut 1. mars 2006 i en kamp mot .

## Referanser


## Eksterne lenker
* 
* Tony Warner Millwall-statistikk
* Tony Warner Norwich City-profil
Krafla

**Krafla** er en kaldera på rundt 10 km i diameter med en 90 km lang sprekksone som ligger i Mývatnregionen på Island. Den høyeste toppen ligger 818 meter over havet.

Krafla har en av de to mest kjente Vítikraterne på Island &ndash; det andre er en del av Askja. Det islandske ordet *helvíti* betyr «helvete» på norsk og *víti* er en forkortelse av dette. Før i tiden trodde folk ofte at Helvete lå under vulkaner. Vítikrateret inneholder en grønn innsjø.

Kraflaområdet har også *Námafjall* som er et aktivt geotermisk område med kokende gjørmehull og dampende fumaroler.

I perioden 1724&ndash;29 brøt de såkalte *Mývatnbrannene* ut. En rekke sprekker åpnet seg og sprutet lava. Disse lavafontene kunne ses selv sør i landet. En lavastrøm ødela 3 gårdsbruk i nærheten av landsbyen Reykjahlíð, men ingen kom til skade. Siden 1977 har islendingene utnyttet den geotermiske energien ved hjelp av en kraftstasjon som produserer 60 MW.

Det siste utbruddet skjedde i 1984.

## Se også
* Islands geografi

## Eksterne lenker
* Informasjon om Krafla fra VolcanoWorld
BioShock

***BioShock*** er et videospill utviklet av 2K Boston/2K Australia og utgitt for Windows, Xbox 360, Mac OS X og PlayStation 3. Utviklingen har foregått siden 2004 og planleggingen begynte en tid før det. 9. januar 2006 annonserte Take-Two Interactive at de hadde kjøpt opp Irrational Games og at spillet vil bli utgitt av 2K Games. Irrational Games er det tidligere navnet på 2K Boston/2K Australia før oppkjøpet. Spillet er beskrevet av utviklerne som en spirituell oppfølger til *[[System Shock 2]]*.

## Handling
Spillets protagonist, ved navn Jack, sitter på et fly over Atlanterhavet idet det styrter. Som eneste overlevende klarer Jack å svømme til et nærtliggende fyrtårn like ved, hvor han finner en batysfære som fører ned til den undersjøiske storbyen *[[Rapture]]*, skapt av Andrew Ryan, spillets første antagonist.

## Utvikling
Skaperen av *Bioshock*, Ken Levine, nevner Ayn Rands filosofi som en inspirasjonskilde til spillet. Rand har gitt navn til spillpersonen «Andrew Ryan», skaperen av byen «Rapture». Personen «Atlas» i spillet, som er en av de viktigste birollene i byen «Rapture» er oppkalt etter Ayn Rands bok De som beveger verden (engelsk *Atlas Shrugged*).

## Bakgrunn
I spillets første batysfære blir en film vist, i hvor Andrew Ryan forklarer hans ideologiske grunn til å bygge byen. Han forklarer at byen var ment som en utopi og et sted der han selv og andre kunne slippe unna altruisme og regjeringer. I batysfærens film nevner han sitatet: «Et sted hvor artisten ikke frykter sensuren. Hvor forskere ikke er bundet av smålige moraler. Hvor de store ikke begrenses av de små».

Utover spillet er det også mulig å støte på flere av hans største sitater som forklarer bedre hans syn på Rapture.

## Referanser

## Eksterne lenker
*
Neu-Ulm

**Neu-Ulm** er en by i den tyske delstaten Bayern med rundt 50&nbsp;000 innbyggere. Byen ligger ved den høyre bredden av Donau i Schwaben med Ulm på den andre siden av elven. Byen oppsto da grensen mellom Bayern og Württemberg ble dratt langs Donau og Ulm ble delt i to. Andre nabobyer er Senden, Pfaffenhofen an der Roth, Holzheim, Nersingen og Elchingen. 

## Historie

Den moderne historien til Neu-Ulm begynte da Ulm ble delt mellom Kongedømmet Bayern og Kongedømmet Württemberg i 1810. Donau ble grense mellom disse kongedømmene, og landområdene på høyresiden av elven ble en del av Bayern. Dette var starten for Neu-Ulm som en selvstendig by. 

På denne tiden var Neu-Ulm svært liten med bare et par hus, vertshus og landsbyen Offenhausen. Den ble fremdeles kalt «Ulm am rechten Donauufer» (Ulm på høyresiden av Donau). Navnet Neu-Ulm ble først nevnt i 1814. Byen begynte først å vokse i 1841, da *Frankfurter Bundesversammlung* annonserte at de ville bygge festningen Bundesfestung.

Etter ønske fra Kong Ludwig I ble Neu-Ulm en del av festningen. Etter at Neu-Ulm ble knyttet til jernbanelinjen til Augsburg i 1853 kom soldater til byen og det ble opprettet en garnison her. 

Byen begynte først å blomstre under borgermester Josef Kollmann mot slutten av 1800-tallet. En trikkelinje mellom Ulm og Neu-Ulm ble bygget i 1897 og i 1900 ble vanntårnet (som fremdeles er et landemerke) bygget. I 1906 begynte man å utvide Neu-Ulm 
utenfor bymurene. De første fabrikkene ble bygget og byen fortsatte å utvides. 

Etter første verdenskrig ble garnisonen nedlagt. Folketallet og velstanden vokste og Neu-Ulm ble en rik by. Andre verdenskrig rammet derimot byen hardt, og omtrent 80 % av bygningene ble ødelagt under allierte bombetokt. Alle broene over Donau mellom de to byene ble også ødelagt.

## Referanser


## Eksterne lenker
*
Stressless

**Stressless** er et registrert varemerke som eies av møbelprodusenten Ekornes. Navnet blir brukt på firmaets kolleksjon av regulerbare stoler og salonger.

## Historikk
Varemerket Stressless® ble søkt patent på i 1970 og i 1971 ble det første stresslessproduktet lansert. Dette var en hvilestol der sete og rygg kunne reguleres med kroppstyngden, den fikk navnet Stressless Original. Stolen hadde et understell av stål, skumstopning og var kledd med skinn.

I 1980 omsatte Ekornes stresslessprodukter for 100 millioner kroner, og i 1983 ble stol nr. 500.000 produsert. Stolen fikk endret design i 1981, blant annet med understell av tre. Neste store produktforandring kom i 1991 da Ekornes lanserte *Plus-systemet. S*tolene fikk da en rygg som tilpasset seg bedre ved regulering. Nakkestøtten beveget seg fremover og korsryggstøtten senket seg når stolryggen ble lagt bakover.

Svane® Stressless® ble lansert i 1997, dette var en sengekolleksjon med regulerbare senger. Dette produktet ble ikke noen stor suksess for Ekornes, og produksjonen stanset etter få år. Ekornes produserte også stolen Siesta, og på slutten av 1990-tallet ble det laget en regulerbar variant; Stressless® Siesta. Siesta ble solgt til møbelprodusenten Rybo Nor i 2001, produksjonen av stresslessvarianten ble lagt ned.

Tidlig på 2000-tallet ble Stresslessofa en del av sortimentet til Ekornes. Det ble dannet produktfamilier med designlikheter hvor man kunne velge i mellom salonger med faste rygger, stresslessofa og stresslesstoler. I 2006 ble stolen Jazz lansert, denne hadde elementer av stål og en ny type understell. Denne stolen fikk i 2008 Merket for god design av Norsk Designråd. Det året ble det i gjennomsnitt produsert 1,515 sitteplasser pr. dag, og siden introduksjonen i 1971 var det solgt over 5 millioner sitteplasser.

Stressless er Ekornes sitt største produktområde og stod i 2006 for en omsetning på 1 997,3 millioner kroner.  Det utgjorde 79,7% av konsernets omsetning, og eksportandelen for Stressless var på 94,9 %.

## Produkter
Stressless finnes idag som hvilestol, 1-, 2- og 3-seters sofa. I tillegg er det utviklet et sortiment med designtilpassede bord og annet tilbehør. Møblene leveres i ulike hudkvaliteter og tekstil, synlig treverk er beiset og lakkert i forskjellige fargealternativ.

## Utmerkelser
*1999 – Stressless® Savannah fikk pris for «beste hvilestol» under møbelmessen i Birmingham
*1999 – Stressless® Senator ble kåret til «Best Buy» av forbrukermagasinet *[[Consumer Digest]]*
*2008 – Stressless® Jazz fikk "Merket for god design" fra Norsk Designråd
*2013 – Stressless® Jazz ble kåret til favoritthvilestol av lesere av det tyske interiørmagasinet *[[Wohnidee]]*

## Referanser


## Eksterne lenker
* Mer om Stressless
* www.ekornes.com
Rehbach

**Rehbach** er en elv i Rheinland-Pfalz i Tyskland, og en av sideelvene til Rhinen fra venstre med en lengde på 25 km. Elven har ikke et eget utspring, men dannes i byen Neustadt an der Weinstraße der den får 1/3 av vannet fra Speyerbach. Elven renner nordøstover gjennom Haßloch, Böhl-Iggelheim, Schifferstadt, Limburgerhof og Neuhofen, før den mellom Altrip og Ludwigshafen munner ut i Rhinen.
Sarah Kane

**Sarah Kane** (1971–1999) var en engelsk dramatiker. Hennes arbeider fikk ingen større anerkjennelse i hennes levetid, men etter sin død blir hun regnet som en av de viktigste bidragsyterne til teateret på 1990-tallet. I fem skuespill og ett filmmanus behandler hun emner som lyst, smerte, død og tortur, beskrevet i en ekspresjonistisk form.

Kanes første stykke var *[[Blasted]]* fra 1995. På grunn av sine skildringer av drap, mishandling og voldtekter skapte stykkene sterke kritiker- og mediereaksjoner etter de første sceniske oppsetningene. I 1996 kom stykket *[[Phaedra's Love]]*, som har vært satt opp på norsk på Det norske teater under tittelen *Fedras kjærleik*. Stykket bygger på historien om Fedra og Hippolytos, fra sentrale drama av Evripides, Racine og særlig Seneca. I 1998 kom stykket *[[Cleansed]]*, og senere samme år *[[Crave]]*. Sistnevnte er oversatt til norsk av Finn Iunker under tittelen *Må*. Hennes siste stykke, *[[4.48 Psychosis]]* skrev hun rett før sin død, men det ble ikke oppført før i 2000. Kane har også skrevet en kortfilm, *Skin*.

## Biografi
Kane vokste opp i Brentwood, Essex i en religiøs familie. Hun var selv aktiv kristen i oppveksten, men i senere tid fornektet hun denne troen. Etter å ha gått på Shenfield High School, studerte hun drama ved Universitetet i Bristol og etter det tok hun Masterkurs ved Universitetet i Birmingham.

Kane slet med alvorlige depresjoner i mange år, og la seg selv inn til behandling to ganger ved mental institusjon. I 1999 forsøkte hun å ta livet av seg ved en overdose og ble lagt inn på London's King's College Hospital. To dager senere hengte hun seg på badet på sykehuset.

## Verk
* *Skin*, (kortfilm)1995
* *Blasted*, 1995 (Norsk: *For Helvete*)
* *Phaedra's Love*, 1996 (Norsk: *Fedras Kjærleik*)
* *Cleansed*, 1998 (Norsk: *Renset*)
* *Crave*, 1998 (Norsk: *MÅ*)
* *4.48 Psychosis*, 2000 (Norsk: ''Psykose 4.48)

## Referanser


## Eksterne lenker
* 
*
Gimle (Oslo)

:*For å lese om Gimle i andre betydninger av ordet, se [[Gimle]]*

**Gimle** er et område på Frogner  i Oslo. Det ligger vest for Frederik Stangs gate og syd for Bygdøy allé, og avgrenses i syd og vest av Thomas Heftyes gate. Mesteparten av Gimle består av et høydedrag (kalt «Gimlehøyden» eller eventuelt «Gimletoppen»), med god utsikt over resten av Frogner og Skarpsno.

Gimle var opprinnelig en løkke (et landsted) utskilt fra Frogner Hovedgård, med hovedbygning i senempire, ombygget i 1856 etter tegninger av arkitektene Heinrich Ernst Schirmer og Wilhelm von Hanno for generalkonsul Peter Petersen. Løkka er bevart, og har adressen Gimle terrasse 1. Gimleområdet ble utparsellert for villabebyggelse omkring 1900 og senere fortettet med fornemme leiegårder. Strøket har noen av de dyreste leilighetene i Oslo. 

Navnet på strøket ble gitt til Gimle kino da den åpnet i 1939, selv om denne ligger på nordsiden av Bygdøy allé og dermed strengt tatt ikke ligger i det egentlige Gimle.

## Ambassader
* Indonesia (Fritzners gate)
* Tsjekkia (Fritzners gate)
* Slovakia (Thomas Heftyes gate)
* Østerrike (Thomas Heftyes gate)
* Storbritannia (Thomas Heftyes gate)
* Finland (Thomas Heftyes gate)
* Ungarn (Sophus Lies gate)

## Eksterne lenker
*
Norderstedt

**Norderstedt** er en by i Tyskland i delstaten i Schleswig-Holstein med rundt 70&nbsp;000 innbyggere. Byen er en del av storbyområdet til Hamburg og den femte største i delstaten i Kreis Segeberg.

## Historie

Norderstedt ble opprettet da fire småbyer ble slått sammen 1. januar 1970. Disse byene var **Friedrichsgabe** og **Garstedt**, som begge hørte til distriktet Pinneberg, og byene **Glashütte** og **Harksheide**, som hørte til distriktet Stormarn. Disse hadde vokst til på 1940-tallet på grunn av strømmen av flyktninger og fordrevne fra tidligere tyske regioner (som Øst-Preussen og Øvre Schlesien) og som følge av at manga personer fra Hamburg flyttet dit. 

Den nye byen Norderstedt ble så en del av distriktet Segeberg.

## Referanser


## Eksterne lenker
*
Gimle (mytologi)

:*Denne artikkelen handler om Gimle i norrøn mytologi. For å lese om Gimle i andre betydninger av ordet, se pekersiden [[Gimle]]*

**Gimle** er i norrøn mytologi den vakreste salen i Åsgard, med tak dekket av gull. Hit skal ifølge Den yngre Edda de overlevende etter Ragnarok komme. Gimle beskrives som det vakreste stedet på Jorda, såvel som samlingssalen i Åsgard, hvor rettferdighetens krigere skal komme etter døden.

## Referanser
Nordhorn

**Nordhorn** er en by i Tyskland i delstaten Niedersachsen med rundt 55&nbsp;000 innbyggere. Byen ligger ved elven Vechte ved grensen til Nederland og den tyske delstaten Nordrhein-Westfalen og er administrasjonssete i *[[landkreis]]en* Bentheim.  Nabobyene til Nordhorn er Enschede, omtrent 25 km sørvest i Nederland, Münster, ca. 75 km sørøst, og Osnabrück, ca. 85 km til øst. 

## Historie

Den første skriftlige kilden om Nordhorn, da kjent som Northhornon, var i dokumentene til Werden kloster fra omtrent år 900. 

Sent på 1100-tallet hadde Nordhorn blitt et handelssenter langs den flamske handelsruten, og handlet med den lokale sandsteinen. Over tusen skip seilte til Nordhorn hvert år på elven Vechte, og førte stein til Amsterdam og andre byer i Nederland. I 1379 ble bosetningen rik nok til at den fikk fulle byrettigheter av greven av Bentheim. 

I 1839 ble der første veveriet opprettet av Willem Stroink, og andre entreprenører fulgte snart etter. Tekstilindustrien førte til rask vekst i byen på begynnelsen av 1900-tallet. 

## Bilder

File:Nordhorn - Kirche am Markt.jpg|Kirken ved torget
File:Kirche St Augustinus.jpg|St. Augustinuskirken
File:Kloster Frenswegen-2-.jpg|Frenswegen kloster

## Eksterne lenker
*
BLUP

**BLUP** (**B**est **L**inear **U**nbiased **P**rediction) er metode for statistisk analyse og vurdering utviklet i 1948 av Dr. C. R. Henderson. Vurderingsmodellen til BLUP tillater en tallfesting og justering av systematiske miljøpåvirkninger samtidig som den gir en vurdering av avlsverdien til dyr.

;Best: refererer til den metoden som gir best mulighet for forbedre egenskaper, samtidig som en ønsker å avle bort uønskede egenskaper innenfor populasjonen.
;Linear: refererer til at egenskapene og avlsverdien hentes ut basert på egenverdi, samt tidligere verdier satt på forfedre samt deres avkom og søsken. 
;Unbiased: refererer til upartisk avlsverdi.
;Prediction: henspiller på fremtiden, hva en kan forvente dersom en setter egenskaper opp mot hverandre.
Tellef Øgrim

**Tellef Iver Øgrim** (født 1958 i Oslo) er en norsk musiker og komponist, som har medvirket i band innenfor både jazz og rock.

Han spilte i oboist Jan Wieses gruppe *Bitihorn* fra 1976 og ble i 1981 med i Ole Hedemanns band Ung Pike Forsvunnet, som ga ut to plater. I 1985 dannet Øgrim soul-rockbandet Duck Spin sammen med vokalist Anne Danielsen. Duck Spin ga ut *Wake me when the moon gets up* i 1986. Året etter ga han ut albumet *Libido* med bandet av samme navn.  

Øgrim har skrevet musikk til flere av stykkene regissør Piotr Cholodzinski har satt opp.

I 2004 ga han ut en kort-cd med improvisasjoner for gitar uten bånd under tittelen *Some Dodos never Die* (på eget selskap). I 2007 kom cd-en *Wagon 8* ut på Curling Legs. Her har han med seg trommeslager/komponist/elektromusiker Jacek Kochan, trombonist Dag Einar Eilertsen, Henrik Hellstenius på laptop og vokalist Anne Danielsen. I 2008 bidro Øgrim til albumet *Do I the In?* (Not Two Records). I 2012 deltok han på innspilling av albumet *What's Wrong With Now* sammen med Clementine Gasser og Jacek Kochan.

Øgrim er musiker i det audio-visuelle kollektivet Mugetuft. 

Øgrim har bakgrunn som journalist og redaktør. Han har vært ansatt i NRK og Dagens Næringsliv. Han har vært redaktør for musikkavisa *Ballade* og er tilknyttet Oslo Business Memo. Øgrim har dessuten skrevet for *Energi & Klima*, Finansfokus og *Blue Frontier Magazine**.*

## Referanser


## Eksterne lenker
* 
* 
*  Side2: Polsk frijazz på norsk
Ekstremværet Narve

**Ekstremværet Narve** var et ekstremvær som rammet Norge fra 17. til 22. januar 2006.

Ekstremværet ble forårsaket av et kraftig høytrykk over det nordlige Sibir kombinert med et lavtrykk i Norskehavet. Lite vind i høyere luftlag førte til at lavtrykket ble liggende i ro, mens høytrykket flyttet seg vestover til området Kapp Kanin – Kolahalvøya. Dette førte til sterk vind og fallende temperatur i Nord-Trøndelag, Nordland, Troms og Finnmark. Mest uvanlig ved hendelsen var den kraftige vindens lange varighet, samt at den kom fra øst-sørøst.
 
Fra 17. til 19. januar sank temperaturen i de berørte områdene til mellom -25 og -10 grader Celcius. Medregnet vindstyrken tilsvarte dette en effektiv temperatur på ned mot femti minusgrader. Temperaturfallet startet i nord og beveget seg gjennom perioden sørover. 

Fra 17. januar ble Finnmark rammet av sterk vind, stedvis full storm. Fra 18. januar blåste det liten storm i Troms, og på bankene utenfor Nordland. Kvelden 19. januar og natt til 20. januar økte vindstyrken til full storm også i Troms og Nordland.  Svært sterke vindkast med orkans styrke ble målt: 75 knop på Sørkjosen, 73 knop i Sandnessjøen og 71 knop i Brønnøysund. Vinden avtok 20. januar.

Det ble meldt om mindre personskader. Samme måned anslo forsikringsselskapene foreløpig de materielle skadene til 50 millioner kroner. I etterkant meldte Kystverket også om omfattende skader på moloer og navigasjonsinstallasjoner i Nord-Norge.

## Se også
*Liste over ekstremvær i Norge

## Eksterne lenker
* Oppsummering av ekstremværet Narve &ndash; Meteorologisk institutt (met.no)
* «Narve» raser videre &ndash; Nettavisen 18. januar 2006
Sabb Motor

**Damsgård Motorfabrikk**, senere omdøpt til **Sabb Motor**, ble grunnlagt den 30. april 1925 av brødrene Håkon og Alf Søyland fra Flekkefjord, sammen med Harald Svendsen. Fram til 1929 holdt de til i ei sjøbu ved Damsgårdssundet, i Laksevåg ved Bergen. Firmaet ble etterhvert for stort til plassen, og flyttet til nåværende adresse (Damsgårdsveien  113) hvor der etterhvert ble to fabrikkhaller vegg i vegg (bildet).

Den første motoren, modell A, var en 3 hk glødehodemotor. En tok sikte på levering til små fiskebåter som det var mange av langs kysten. Motoren ble populær og fikk ry som pålitelig og driftssikker. Den siste av disse motorene ble levert i 1962.

En noe større glødehodemotor var en 5 – 9 hk glødehodemotor som forble i produksjon i 38 år. En snekkemotor på 4–5 hk ble laget fra 1935 og til midt på 1960-tallet.

I 1958 kom den første fulldieselen, en firetakter på 8 hk, med betegnelsen type G. Dette er den kjente ensylindrete SABBen som finnes i utallige fiske- og fritidsfartøyer. Etterhvert ble den utstyrt med startkrans og oppjustert til 10 hk. Det ble også laget 2-sylindrede versjoner av type G, ratet til 22 hk. Motorene har rullelager og plaskesmøring, og et innovativt system for omstyring av propellvingene. Totalt er det laget over 20.000 av SABB type G. Den fantes også som stasjonærmotor uten omkasting, og som luftavkjølt livbåtmotor, da gjerne med reverseringsgear og fast propell. Den siste motoren av denne typen ble produsert ved fabrikken i 2001.

En gikk da for fullt inn med marinisering av motorer fra andre fabrikker, samt fortsatte med produksjon og tilpasning av systemer med vridbare propeller, girkasser og andre spesialiteter. Motorene utstyres da med Sabb-merket.

I 1971 ble firmaet gjort om til aksjeselskap og fikk navnet Sabb Motor AS.

Sabb er nå en del av Frydenbø-konsernet. Lokalene er per 2014 på samme sted som fra 1939.

## Referanser

## Litteratur
*Spurkeland, Jan: ''Historien om et båtmotoreventyr'' (2000) Bergen, Sabb motor (på bokhylla.no)

## Eksterne lenker
* Hjemmesiden til Sabb Motor AS 
* A Tribute To The Legendary SABB Marine Diesel Engine
AR-10

**AR-10** (Armalite-10) er et selvladende skytevåpen fra amerikanske Armalite i kaliber 7,62 × 51 mm Nato.  Våpenet er drevet av gasstrykket fra avfyrte skudd, og konstruksjonen inneholder mye aluminium og glassfiber.  AR-10 kom i 1956, og hadde et utseende som var ganske ulikt andre våpen fra samme periode. Det var også rundt 1 kg lettere.

AR-10 ble aldri noen stor kommersiell suksess, men etterfølgeren AR-15/M16 fra samme konstruktør, Eugene Stoner, ble storselgere.

## Eksterne lenker
* Springfield Armory Museum om AR-10 (engelsk)
Telematikk

**Telematikk**, av ordene tele og informatikk, er fellesbetegnelse på tjenester og systemer basert på kombinasjoner av teleteknikk og datateknikk. Ordet stammer fra det franske «télématique».

Telematikk undervises ved Forsvarets ingeniørhøyskole (FIH) og Norges teknisk-naturvitenskapelige universitet i Trondheim.
Gammeqarfik

**Gammeqarfik** er den eneste barneskolen i byen Aasiaat på Grønland. 

Skolen ligger i byen Aasiaat, som er kommunens hovedby. Selv om skolen ligger i Vestgrønland amt har det også gått mange elever her fra Nordgrønland amt. Den ble offisielt innviet 1. oktober 1956.

Den har 11 klassetrinn, med til sammen ca. 40 klasser. Skolen sysselsetter 50-55 lærere, og har over 600 elever. Dette gjør skolen til byens og kommunens største arbeidsplass. 

Rektor er pr 2007 Inuaraq Petersen. 

De andre to tettstedene i Aasiaat kommune har også hver sin bygdeskole; Aadap Atarfia i Akunnaaq og Ole Reimerip Atuarfia i Kitsissuarsuit.
Meganebashi

eller **Brillebrua**, ble bygd i Nagasaki i 1634 av den kineskiske munken Mozi fra Kofukujitempelet. Brua skal visstnok være den eldste buebru i stein i Japan. Navnet «Brillebrua» kommer av at brua i kombinasjon med bruas speilbilde i elva skaper bilde af et par briller.

Den 23. juli 1982 ble seks av de ti steinbruene over Nakashima elva skylt vekk. Meganebashi var hardt skadet, men heldigvis ble nesten alle de originale stenene funnet, og brua ble rekonstruert i sin opprinnelige stand.

## Referanser
Rokkansenteret

**Rokkansenteret** var et samfunnsvitenskapelig senter ved Universitetet i Bergen, oppkalt etter Stein Rokkan. Det var en del av Uni Research, et forskningsselskap eid av Universitetet i Bergen. Senteret ble opprettet i 2002, og tok opp i seg *Senter for Samfunnsforskning* (SEFOS) og *Norsk senter for forskning i ledelse, organisasjon og styring* (LOS-senteret). På senteret ble det drevet samfunnsvitenskapelig forskning, men også humanistisk (historie). Senterets viktigste forskningsområder var demokrati, makt og forvaltning, sosiale og helsepolitiske spørsmål, velferdsforskning, helseøkonomi, ledelse, organisasjon, kultur, teknologi, arbeidsliv og utdanningsforskning. Mellom 60 og 70 forskere var ansatt ved senteret. I januar 2018 overtok forskningsselskapet NORCE som eier av Uni Research og Rokkansenteret ble oppløst.

Rokkansenteret holdt til i Stein Rokkans hus i Bergen sentrum (det tidligere hovedkontoret til Bergens Tidende), og hadde i tillegg kontorer i Munthes gate 31 ved Frognerparken i Oslo (samlokalisert med Institutt for samfunnsforskning).

## Referanser


## Eksterne lenker
* Rokkansenteret. Stein Rokkan senter for flerfaglige samfunnsstudier
Sirkus Shopping

**Sirkus Shopping** er et kjøpesenter ved Strindheim i Trondheim åpnet i oktober 2012, og har 76&nbsp;000 m², med rundt 100 butikker, samt helse- og servicefasiliteter og 81 leiligheter. 

På taket av senteret er det 81 leiligheter, med et samlet boligareal på 8&nbsp;000 m².

Kjøpesenteret var Trøndelags største da det ble åpnet og omsatte for 106 millioner kroner den første måneden. I 2023 var omsetningen 1,27 milliarder kroner, og senteret hadde 3,6 millioner besøkende.

Daglig leder er Trine Foosnæs.

## Historie
Sirkus Shoppings forløper var KBS kjøpesenter som ble etablert i 1993 og hadde 47 butikker. Navnet kom fra de tre grunnleggerne: Kjerringvåg (K), Bringedal (B) og Sjømo (S). KBS kjøpesenter var eid av Realinvest. Senteret stengte 9. oktober 2010. Senteret ble deretter revet, og det nye bygget med ca. 100 butikker og 81 boliger satt opp. Senteret åpnet 3. oktober 2012 (VIP-åpning) og for vanlige kunder 4. oktober 2012.

## Bildegalleri

Fil:Sirkus Shopping velkommen.jpg
Fil:Avganger flybuss Sirkus Shopping.jpg
Fil:Inngan 2 Sirkus.jpg
Fil:Uteområde ved Sirkus.jpg
Fil:Sykkelveier.jpg
Fil:Sirkus Shopping (06).JPG|Sirkus Shopping. Nedre del (2013)
Fil:Sirkus Shopping på innsiden (004).JPG|Sirkus Shopping på innsiden. Et avslappingsområde i 1. etg.
Fil:Sirkus Shopping på innsiden (002).JPG|En del av parkeringsgarasjen


## Referanser


## Eksterne lenker
*